b"\n_START_ARTICLE_\nMaharashtra\n_START_SECTION_\nEl nom\n_START_PARAGRAPH_\nEl nom de Maharashtra es va popularitzar al segle XIX. Inicialment es suposava que derivava de Mahar Rashtra, Pa\xc3\xads dels Mahars (els mahars s\xc3\xb3n una casta degradada del D\xc3\xa8can) per\xc3\xb2 en realitat derivaria de Maha Ratha o Gran Ratta (Ratha); els rattes o rathes foren una dinastia que va governar el sud del pa\xc3\xads maratha i una branca, els rashtrakutes, van governar el D\xc3\xa8can entre els segles VI i X. Una inscripci\xc3\xb3 del segle II ja utilitza els termes Maharatha i Mahabhoja el que suggereix que Maha era un prefix honor\xc3\xadfic. El peregr\xc3\xad budista xin\xc3\xa8s Hiuen Tsiang (vers 640) parla del pa\xc3\xads amb el nom de Mo-ho-lo-cha (equivalent a Ma-ha-ra-tha) i l'esmenta com un dels nou regnes de l'\xc3\x8dndia del sud. Segons el seu relat i per la descripci\xc3\xb3 que d\xc3\xb3na de la capital, aquesta seria o Paithan (Ptolemeu l'esmenta com Baithana i al Pweriplus com Plithana, o correctament Phaitana) o Pratishthana, al Godavari, o potser a Kalyani a la riba del Kailas (Kalyan \xc3\xa9s esmentada per Cosmes Indic\xc3\xb2pleustes o Kosmas Indikopleustes al segle VI, com a seu d'un bisbat cristi\xc3\xa0 amb el nom de Kalliana; al Periplus figura com Kalliena); el seu l\xc3\xadmit oriental era probablement a les muntanyes d'Ajanta o Ajayanti._NEWLINE_Al segle XIX va comen\xc3\xa7ar a designar al pa\xc3\xads dels marathes."